text: শুভেন্দু অধিকারী একজন ভারতীয় রাজনীতিবিদ ও ১৫শ লোকসভার সদস্য। তিনি সর্বভারতীয় তৃণমূল কংগ্রেস প্রার্থী হিসেবে তমলুক লোকসভা কেন্দ্র থেকে নির্বাচিত সাংসদ। তিনি একজন সাম্মানিক স্নাতক। তিনি প্রাক্তন কেন্দ্রীয় গ্রামোন্নয়ন রাষ্ট্রমন্ত্রী শিশির অধিকারীর পুত্র।
  
  কাঁথি বিধানসভা কেন্দ্রের বিধায়ক থাকাকালীন নন্দীগ্রামে ভূমি উচ্ছেদ প্রতিরোধ কমিটির অধীনে তিনি সরকারি রাসায়নিক শিল্পকেন্দ্র স্থাপনের প্রস্তাবের বিরোধিতা করেন এবং উক্ত অঞ্চলের অধিবাসীদের আন্দোলন সংগঠিত করে তোলেন। ২০০৭ সালের নন্দীগ্রাম গণহত্যার পর তিনি তমলুক লোকসভা কেন্দ্র থেকে প্রভাবশালী সিপিআই (এম)-নেতা লক্ষ্মণ শেঠকে ১.৭৩ লক্ষ ভোটের ব্যবধানে পরাজিত করেন।
  
  ২০০৯ সালের লোকসভা নির্বাচনের প্রার্থী হলফনামা অনুসারে, সেই সময় শুভেন্দু অধিকারীর বিরুদ্ধে তিনটি ফৌজদারি মামলা ছিল। এগুলির একটিতেও তিনি দোষী সাব্যস্ত হননি। তারপরে তিনি এখন পশ্চিমবঙ্গ সরকারের পরিবহন মন্ত্রী।
  ২৭ নভেম্বর ২০২০ সালে শুভেন্দু অধিকারী রাজ্যের মন্ত্রী সভা থেকে ইস্তফা দেন। এরপর ১৬ ডিসেম্বর তিনি বিধানসভায় গিয়ে বিধায়ক পদ থেকে ইস্তফা দেন। আর তার ঠিক ২৪ ঘণ্টা কাটতে না কাটতেই ১৭ ডিসেম্বর তিনি তৃণমূল সুপ্রিমো মমতা বন্দ্যোপাধ্যায়কে চিঠি লিখে তৃণমূলের সমস্ত সদস্যতা ছেড়ে দেন। 
  পশ্চিমবঙ্গের জনপ্রিয় "তোলাবাজ ভাইপো হাটাও" শ্লোগানের স্রষ্টা শুভেন্দু অধিকারী
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:পঞ্চদশ লোকসভার সদস্য
  বিষয়শ্রেণী:পূর্ব মেদিনীপুর জেলার ব্যক্তি
  বিষয়শ্রেণী:সর্বভারতীয় তৃণমূল কংগ্রেস রাজনীতিবিদ
  বিষয়শ্রেণী:১৯৭০-এ জন্ম
  বিষয়শ্রেণী:বিদ্যাসাগর বিশ্ববিদ্যালয়ের প্রাক্তনী
  বিষয়শ্রেণী:পশ্চিমবঙ্গের লোকসভা সদস্য
title: শুভেন্দু অধিকারী